CELEX: 22022D0412
Language: lv
Date: 2022-03-08 00:00:00
Title: ES un Izraēlas Asociācijas padomes Ieteikums Nr. 1/2022 (2022. gada 8. marts), ar ko apstiprina ES un Izraēlas rīcības plāna pagarināšanu [2022/412]

11.3.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 84/43
               
            
         ES UN IZRAĒLAS ASOCIĀCIJAS PADOMES IETEIKUMS Nr. 1/2022
         (2022. gada 8. marts),
         ar ko apstiprina ES un Izraēlas rīcības plāna pagarināšanu [2022/412]
         ES UN IZRAĒLAS ASOCIĀCIJAS PADOME,
         ņemot vērā Eiropas un Vidusjūras reģiona valstu nolīgumu, ar ko izveido apvienību starp Eiropas Kopienu un tās dalībvalstīm, no vienas puses, un Izraēlas Valsti, no otras puses (1),
         tā kā:
         
                     (1)
                  
                  
                     Eiropas un Vidusjūras reģiona valstu nolīgums, ar ko izveido apvienību starp Eiropas Kopienu un tās dalībvalstīm, no vienas puses, un Izraēlas Valsti, no otras puses (“Eiropas un Vidusjūras reģiona valstu nolīgums”), tika parakstīts Briselē 1995. gada 20. novembrī un stājās spēkā 2000. gada 1. jūnijā.
                  
               
                     (2)
                  
                  
                     Eiropas un Vidusjūras reģiona valstu nolīguma 69. pants pilnvaro Asociācijas padomi pieņemt lēmumus un sniegt atbilstošus ieteikumus.
                  
               
                     (3)
                  
                  
                     Asociācijas padomes reglamenta 10. pantā ir paredzēta iespēja pieņemt lēmumus vai ieteikumus rakstiskā procedūrā starp sesijām, ja Puses tam piekrīt.
                  
               
                     (4)
                  
                  
                     ES un Izraēlas rīcības plāna pagarināšana uz trim gadiem Pusēm dos iespēju turpināt sadarbību turpmākajos gados, tostarp risinot iespējamās sarunas par partnerības prioritātēm,
                  
               IR PIEŅĒMUSI ŠO IETEIKUMU.
         
            1. pants
            Asociācijas padome, izmantojot rakstisko procedūru, iesaka uz trim gadiem no šā ieteikuma pieņemšanas dienas pagarināt ES un Izraēlas rīcības plānu.
         
         
            2. pants
            Šis ieteikums stājas spēkā tā pieņemšanas dienā.
         
         
            Briselē, 2022. gada 8. martā
            
               
                  Padomes vārdā –
               
               
                  priekšsēdētājs
               
               J. BORRELL FONTELLES
            
         
         
            (1)  OV L 147, 21.6.2000., 3. lpp.